Document ID: /roh_data/filtered/fineweb-2-filterrobots_roh.jsonl.gz/12562

Ulteriur Grischun - Cuira adattescha las tariffas per las canortas d'uffants
La citad da Cuira vul optimar la tgira d'uffants cumplementara a la famiglia. Perquai adattescha Cuira il sistem da tariffas per las canortas d'uffants pitschens. Dal nov sistem cun 20 stgalims da tariffa profiteschan famiglias cun entradas suttamessas a la taglia pli bassas che 90'000 francs.
Pajar dapli ston tegnairchasas che han entradas sutamessas a la taglia da passa 90'000 francs.
Actualmain han las canortas da Cuira blers uffants che vegnan mo in di l'emna u pli pauc. Cun las novas tariffas duai vegnir meglierada questa situaziun che procura per bler malruaus en las gruppas d'uffants e per blera lavur administrativa.